Anotācija (ex-ante) 25-TA-2018
Izdrukāts 29.07.2026. 23.31 - 3.0 Redakcija
Anotācija (ex-ante) 25-TA-2018
Izdrukāts 29.07.2026. 23.31 - 3.0 Redakcija
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2021. gada 23. novembra noteikumos Nr. 769 "Valsts un Eiropas Savienības atbalsta piešķiršanas kārtība lauku attīstībai finanšu instrumentu veidā"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Tiesību akta projekts "Grozījumi Ministru kabineta 2021. gada 23. novembra noteikumos Nr. 769 "Valsts un Eiropas Savienības atbalsta piešķiršanas kārtība lauku attīstībai finanšu instrumentu veidā" sagatavots, pamatojoties uz Attīstības finanšu institūcijas likuma 12. panta ceturto daļu un Lauksaimniecības un lauku attīstības likuma 5. panta ceturto daļu.
1.2. Mērķis
Mērķa apraksts
Lai nodrošinātu Lauku attīstības programmas 2014.–2022. gadam Finanšu instrumentu pieejamā finansējuma izmantošanu, finansējums 2 milj. euro apmērā jāpārdala no apakšpasākuma "Atbalsts ieguldījumiem lauku saimniecībās" uz apakšpasākumu "Atbalsts ieguldījumiem ar lauksaimniecību nesaistītu darbību radīšanā un attīstīšanā".
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
-
Problēmas un risinājumi
Problēmas apraksts
Ievērojot faktisko situāciju 2025. gada 1. augustā, konstatēts, ka finanšu instrumentu īstenošanai galasaņēmējiem izmaksātais finansējums kopumā veido 22 milj. euro jeb 88 % no finanšu instrumentiem pieejamā kopējā finansējuma 25 milj. euro Lauku attīstības programmā 2014.–2022. gadam. AS "Attīstības finanšu institūcija Altum" (turpmāk – "Altum") informēja, ka pašlaik ir pazīmes, ka lauksaimnieku ieinteresētība par investīciju ieguldījumiem, uzņemoties jaunas kredītsaistības, ir kritusies salīdzinājumā ar 2025. gada sākumu, jo kopš 2025. gada maija Latvijā ilgstoši valdošie nokrišņi daudzviet izraisījuši sējumu un stādījumu applūšanu, ievērojami samazinot ražību vai pilnībā iznīcinot daļu ražas. Pārmērīgā augsnes mitruma dēļ lauksaimniecības tehnika bieži vien nevar piekļūt pie laukiem, kavējot vai padarot neiespējamu gan lauku apstrādi, gan ražas novākšanu, tāpēc labība dīgst uz lauka, zūd tās kvalitāte un tirgus vērtība. Šī iemesla dēļ ir paredzams, ka cietušajiem lauksaimniekiem samazināsies šā gada iegūstamās ražas apjoms, iegūtā raža būs zemākas kvalitātes, un līdz ar to būs mazāki arī lauksaimnieku ieņēmumi.
Tādēļ saskaņā ar "Altum" aplēsēm, pastāv pamatotas bažas, ka Lauksaimniecības un lauku saimnieciskās darbības veicēju aizdevumu programmas apakšpasākumā M4.1. "Atbalsts ieguldījumiem lauku saimniecībās" atlikušais finansējums, kas veido 3 milj. EUR, līdz plānošanas perioda beigām netiks pilnībā izlietots. Pretēju aizņēmēju aktivitāti "Altum" novēro šīs aizdevumu programmas apakšpasākumā M6.4. "Atbalsts ieguldījumiem ar lauksaimniecību nesaistītu darbību radīšanā un attīstīšanā", kurā pieejamais finansējums līdz 2025. gada 1. augustam jau ir izlietots gandrīz pilnībā, turklāt šajā apakšpasākumā joprojām tiek novērota atbalsta saņēmēju interese par jaunu aizdevumu saņemšanu. 
Risinājuma apraksts
Izdarīt grozījumus Ministru kabineta 2021. gada 23. novembra noteikumos Nr. 769 "Valsts un Eiropas Savienības atbalsta piešķiršanas kārtība lauku attīstībai finanšu instrumentu veidā" (turpmāk - noteikumi Nr. 769), lai no Eiropas lauksaimniecības fonda lauku attīstībai 2014.–2020. gada plānošanas perioda pārejas laika 2021. un 2022. gadā piešķirtā budžeta finansējumu 2 milj. euro apmērā pārdalītu no pasākuma "Ieguldījumi materiālajos aktīvos" apakšpasākuma "Atbalsts ieguldījumiem lauku saimniecībās" apakšpasākumam "Atbalsts ieguldījumiem ar lauksaimniecību nesaistītu darbību radīšanā un attīstīšanā". Grozījumi izdarīti noteikumu Nr. 769 3.1. un 3.2. apakšpunktā, par 2 milj. euro samazinot pasākuma "Ieguldījumi materiālajos aktīvos" apakšpasākumiem "Atbalsts ieguldījumiem lauku saimniecībās" un "Atbalsts ieguldījumiem pārstrādē" 3.1. apakšpunktā paredzēto finansējumu un par šo summu palielinātu finansējumu 3.2. apakšpunktā minētajam apakšpasākumam "Atbalsts ieguldījumiem ar lauksaimniecību nesaistītu darbību radīšanā un attīstīšanā". Minētā finansējuma pārdale ir saskaņā ar Lauku attīstības programmas 2014.–2022. gadam grozījumiem (15.0 versija).
Noteikumu projektā ietvertie grozījumi neietekmē apstiprināto aizdevumu programmas rādītāju novērtējumu. Noteikumi Nr.769 ir finanšu instrumentu virsnoteikumi LAP 2014 – 2020 periodam, kuros ir noteikts Kopējais Eiropas Lauksaimniecības fonda lauku attīstībai finansējums finanšu instrumentu īstenošanai sadalījumā pa pasākumiem un apakšpasākumiem. Ar noteikumu projektu kopējais aizdevumu programmas finansējuma apmērs netiek mainīts. Aizdevumu programmas rādītāju novērtējums par noteikumos Nr.769 noteikto finansējumu ir veikts Ministru kabineta 2018. gada 24. jūlija noteikumu Nr. 446 "Noteikumi par lauksaimniecības, lauku un zivsaimniecības saimnieciskās darbības veicēju aizdevumu programmu" izstrādes laikā. Ņemot vērā, ka  lauksaimniecības, lauku un zivsaimniecības saimnieciskās darbības veicēju aizdevumu programmas kopējais finansējums nemainās, nav paredzēts, ka mainīsies "Altum" veiktais programmas rādītāju novērtējums.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
Noteikumu projektam nav papildu ietekmes uz valsts budžetu. Finansējums 2 milj. euro apmērā tiks pārdalīts Eiropas lauksaimniecības fonda lauku attīstībai 2014.–2020. gada plānošanas perioda pārejas laika 2021. un 2022. gadā piešķirtā budžetā no pasākuma "Ieguldījumi materiālajos aktīvos" apakšpasākuma "Atbalsts ieguldījumiem lauku saimniecībās" uz apakšpasākumu "Atbalsts ieguldījumiem ar lauksaimniecību nesaistītu darbību radīšanā un attīstīšanā". Šie līdzekļi jau ir ieskaitīti "Altum" budžetā kā ilgtermiņa saistības pret Zemkopības ministriju.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
"Attīstības finanšu institūcija Altum" AS, Lauku atbalsta dienests
Nevalstiskās organizācijas
Nē
Cits
Nē
6.2. Sabiedrības līdzdalības organizēšanas veidi
Veids
Publiskā apspriešana
Saite uz sabiedrības līdzdalības rezultātiem
-
6.3. Sabiedrības līdzdalības rezultāti
-
6.4. Cita informācija
Cita informācija
2025. gada 17. septembrī biedrība "Zemnieku Saeima" iesniedza iebildumu par tiesību akta tālāko virzību, aicinot Lauksaimniecības un lauku saimnieciskās darbības veicēju aizdevumu programmas apakšpasākumā M4.1. "Atbalsts ieguldījumiem lauku saimniecībās" atlikušo finansējumu pārvirzīt citiem ar lauksaimniecību saistītiem pasākumiem. Zemkopības ministrija vienojās ar biedrība "Zemnieku Saeima" turpināt tiesību akta saskaņošanas procesu bez izmaiņām, jo finansējuma pārdale ir ieplānota vienā aizdevumu programmā "Lauksaimniecības un lauku saimnieciskās darbības veicēju aizdevumu programma", un tā atbilst Lauku attīstības programmas 2014.–2022. gadam grozījumiem (15.0 versija), kas 2025. gada 29. septembrī tika saskaņota ar Uzraudzības komiteju.
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
"Attīstības finanšu institūcija Altum" AS
Lauku atbalsta dienests
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

